Bercanggah Pendapat Dengan Vin Diesel Menjadi Punca Justin Lin Berundur Dari “Fast X”
Punca pengunduran pengarah Justin Lin dari ansuran ke-10 Fast and Furious, Fast X, akhirnya diketahui dengan laporan terbaru dari The Hollywood Reporter. Laporan itu menyebut bahawa Lin – yang mengendalikan tugas menulis dan pengarahan filem itu – tidak berpuas hati dengan perubahan berterusan pada skrip, termasuk campurtangan Universal dan Diesel yang dilaporkan membuang lokasi utama penggambaran di Eropah Timur.  Isu berkenaan dengan skrip juga timbul, dengan laporan mengatakan bahawa Lin “tidak dapat menerima campurtangan dari pihak lain.”  Lin dikatakan “bercanggah pendapat” dengan Vin Diesel dalam satu mesyuarat selepas pelakon itu menyerahkan nota baharu untuk filem itu. Menurut sumber, Lin meninggalkan mesyuarat dan berkata, “Cukup! filem ini tidak bernilai untuk kesihatan mental saya.” , “Cukup! filem ini tidak bernilai untuk kesihatan mental saya.” Universal segera menjawab laporan THR itu, dan menurut seorang jurucakap, perbezaan kreatif Lin dalam filem itu adalah dengan studio, “bukan dengan rakan penerbit, pelakon atau kru.”  Tidak lama selepas meninggalkan projek Fast X, pada 25 April, Universal dan Lin mencapai persetujuan untuk kekal sebagai penerbit dalam filem itu, tetapi dia tetap meninggalkan produksi filem. Lin juga dilaporkan telah memberi restu kepada kru filem untuk meneruskan penggambaran walaupun dia telah berundur. Pengarah Transporter, Louis Leterrier kemudian diumumkan sebagai pengganti tidak lama kemudian.  Chris Morgan menulis lakon layar untuk ansuran terbaru Fast and Furious dengan Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, dan Sung Kang, akan kembali meneruskan peranan masing-masing. 